وعلى جانب اللوحه عملت ثلاث اميرات وكل اسبوع نختار 3 اميرات جدد ونكتب اسمائهم عاللوحه ويظلون لنهاية الاسبوع وعلى بداية الاسبوع الجديد نستبدلهم ب3 اميرات جدد انا راعيت في هالنقطة انو الطالبات المميزات معي خلال الاسبوع الماضي هما اللي تنكتب اسمائهم بلوحة الاميرات بس بعدين لاحظت ان الطالبات الضعيفات يبون تنكتب اسمائهم ويصيرون اميرات لكن مالقيوا فرصه فصرت على نهاية الترم كل اسبوع احط 3 من الطالبات الضعيفات واخترع لهم اي حاجه تفوقوا فيها مره اقول انو كان خطها بالاملاء مرتب وواضح عشان كذا صارت اميره ومره اقول انها كانت مؤدبه بالحصه وماتسبب ازعاج ووحده من الطالبات قالت لي انها ماتسمع اغاني والفصل كلهم كانوا يقولون انهم يسمعون اغاني ومايقدرون يبطلونها قمت حطيتها هي الاميره عشان يقتدون فيها صديقاتها وفعلا الفكره نجحت الحمد لله صاروا يقولون لي كل اسبوع ياابلى فلانه تركت الاغاني وصارت تسمع اناشيد وكل مره احط اسم اللي تركت الاغاني بلوحة الاميرات ...